ddrg/super_eurlex huggingface dataset:
A Bizottság 344/1999/EK rendelete

(1999. február 16.)

a juhhús- és kecskehúságazat termékeinek kivitele és behozatala tekintetében a 3013/89/EGK tanácsi rendelet alkalmazására vonatkozó részletes szabályok megállapításáról szóló 1439/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a juh- és a kecskehús piacának közös szervezéséről szóló, 1998. november 3-i 2467/98/EGK tanácsi rendeletre [1] és különösen annak 17. cikke (1) bekezdésére,

mivel célszerű egyszerűsíteni az eredetigazolásokat kibocsátó hatóságok jegyzékének módosítási eljárását annak érdekében, hogy az aktuális helyzetet kellő időben figyelembe lehessen venni; mivel e célból a Bizottságot fel kell jogosítani arra, hogy saját határozatával felülvizsgálhassa a hatóságok említett jegyzékét;

mivel Ausztrália új hivatalt jelölt ki a származási okmányok kiadására; mivel a legutóbb a 1764/98/EK rendelettel [2] módosított 1439/95/EK bizottsági rendelet [3] I. mellékletét ennek megfelelően módosítani kell; mivel Ausztráliában az új kibocsátó hivatal kijelölése 1999. február 1-jétől hatályos, az említett hivatal által kiadott okmányokat ettől az időponttól kell érvényesnek tekinteni;

mivel az e rendeletben előírt intézkedések összhangban vannak a Juh- és Kecskehúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1439/95/EK rendelet a következőképpen módosul:

1. A 12. cikk (2) bekezdése helyébe a következő rendelkezés lép:

"(2) A Bizottság felülvizsgálhatja a jegyzéket, amennyiben egy kibocsátó hatóságot többé már nem ismernek el, ha az nem tesz eleget bármely rá háruló kötelezettségének, illetve ha új kibocsátó hatóságot jelölnek ki."

2. az I. mellékletben a "Department of Primary Industries and Energy" helyébe a "Department of Agriculture, Fisheries and Forestry" lép.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1999. február 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. február 16-án.

a Bizottság részéről

Franz Fischler

a Bizottság tagja

[1] HL L 312., 1998.11.20., 1. o.

[2] HL L 223., 1998.8.11., 4. o.

[3] HL L 143., 1995.6.27., 7. o.

--------------------------------------------------
A Bizottság 294/1999/EK rendelete

(1999. február 9.)

a baromfihús tekintetében a 3665/87/EGK, a 3719/88/EGK és az 1372/95/EK rendeletektől eltérő különleges rendelkezések meghatározásáról szóló 2334/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2916/95/EK bizottsági rendelettel [1] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [2] és különösen annak 3. cikke (2) bekezdésére, 8. cikke (12) bekezdésére és 15. cikkére,

mivel a 2334/98/EK bizottsági rendelet [3] különleges intézkedéseket vezet be egyes kiviteli ügyletek szabályozására az 1998 augusztusának második fele óta az orosz piacon felmerült problémákat követően;

mivel az orosz piacon jelentkező nehézségek még fennállnak, és mivel az így kialakult helyzet jelentősen befolyásolja a piaci szereplők ezen rendeltetési helyre irányuló exportlehetőségeit; mivel ennek megfelelően olyan különleges intézkedések elfogadása útján kell korlátozni a fentiek káros következményeit, amelyek lehetővé teszik a kiviteli engedélyek és egyes már megindított vámeljárások törlését és egyes határidők meghosszabbítását;

mivel az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 2334/98/EK rendelet a következőképpen módosul:

1. A 2. cikk helyébe a következő szöveg lép:

"2. cikk

(1) A jogosult 1999. március 1. előtt benyújtott kérelmére az 1372/95/EK rendelet [4] alapján kibocsátott és 1998. augusztus 29. előtt kérelmezett kiviteli engedélyeket, azok kivételével, amelyek érvényessége 1998. augusztus 1. előtt lejárt, törölni kell, és a biztosítékokat fel kell oldani.

(2) A piaci szereplő kérelmére az utóbbi visszafizeti az olyan árukra előre kifizetett visszatérítéseket, amelyek kiviteli vámalakiságait legkésőbb 1998. augusztus 29. előtt végezték el, de még nem hagyták el a Közösség vámterületét, vagy amelyeket az 565/80/EGK rendelet 4. és 5. cikkében előírt bármely rendelkezés hatálya alá helyeztek, és feloldásra kerülnek a fenti műveletekhez kapcsolódó különböző biztosítékok."

2. A 4. cikkben a "150 nap" helyébe "210 nap" lép.

3. Az 5. cikk helyébe a következő szöveg lép:

"5. cikk

A tagállamok minden csütörtökön értesítik a Bizottságot azon termékek mennyiségéről, amelyeket a megelőző héten a 2. cikk (1) és (2) bekezdésében említett intézkedések bármelyikének hatálya alá helyeztek, továbbá feltüntetik az engedélyek kiadásának időpontját és az érintett kategóriákat."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. február 9-én.

a Bizottság részéről

Franz Fischler

a Bizottság tagja

[1] HL L 305., 1995.12.19., 49. o.

[2] HL L 282., 1975.11.1., 77. o.

[3] HL L 291., 1998.10.30., 15. o.

[4] HL L 133., 1995.6.17., 26. o.

--------------------------------------------------
A Bizottság 1062/1999/EK rendelete

(1999. május 21.)

a banánágazatban az értékesítésből származó jövedelemveszteség ellentételezését szolgáló támogatási program tekintetében a 404/93/EGK tanácsi rendelet alkalmazására vonatkozó részletes szabályok megállapításáról szóló 1858/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1637/98/EK rendelettel [1] módosított, a banánpiac közös szervezéséről szóló, 1993. február 13-i 404/93/EGK tanácsi rendeletre [2] és különösen annak 12. cikke (4) és (6) bekezdésére és 14. cikkére,

(1) mivel a legutóbb a 796/95/EK rendelettel [3] módosított 1858/93/EGK bizottsági rendelet [4] meghatározza a banán értékesítéséből származó jövedelemveszteség kiegyenlítését szolgáló támogatási rendszer alkalmazásának részletes szabályait;

(2) mivel a Bizottság azon vállalásával összhangban, amikor a Tanács az 1998–99-es gazdasági évre különböző mezőgazdasági termékekre vonatkozó határozatokat fogadott el, és új, a banánra vonatkozó behozatali megállapodásokat kötöttek, az átalány referencia-jövedelmet növelni kell az 1998-ra és az 1999-től érvényes kompenzációs összeg megállapítása érdekében; mivel az 1858/93/EGK rendeletet az új összegekkel kell kiegészíteni;

(3) mivel az e rendeletben előírt intézkedések összhangban vannak a Banánpiaci Irányítóbizottság véleményével,

ELFOGADTA EZT A RENDELETET:

1. cikk

Az 1858/93/EGK rendelet 2. cikkének (2) bekezdése helyébe a következő szöveg lép:

"(2) Az átalány referenciajövedelem összege a zöld banán esetében 1998-ban 62,25 EUR/100 kg nettó tömeg csomagolóüzem-paritáson, 1999-től pedig 64,03 EUR/100 kg nettó tömeg."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. május 21-én.

a Bizottság részéről

Franz Fischler

a Bizottság tagja

[1] HL L 210., 1998.7.28., 28. o.

[2] HL L 47., 1993.2.25., 1. o.

[3] HL L 80., 1995.4.8., 17. o.

[4] HL L 170., 1993.7.13., 5. o.

--------------------------------------------------
A Bizottság 2762/1999/EK Rendelete

(1999. december 22.)

az egyes halászterületekre vonatkozó legnagyobb éves halászati erőkifejtés kiigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 149/1999/EK rendelettel [1] módosított, az egyes közösségi halászati területekre és erőforrásokra vonatkozó halászati gazdálkodási rendszer létrehozásáról szóló, 1995. június 15-i 2027/95/EK tanácsi rendeletre [2] és különösen annak 4. cikkének második francia bekezdésére,

(1) mivel a 2027/95/EK rendelet 4. cikkének második francia bekezdése előírja, hogy a Bizottságnak egy tagállam kérésére megfelelő intézkedéseket kell hozni abból a célból, hogy a kérdéses tagállam az egyes közösségi halászati területekre és erőforrásokra vonatkozó halászati erőkifejtések igazgatásáról szóló, 1995. március 27-i 685/95/EK tanácsi rendelet [3] 6. cikke (2) bekezdésének harmadik albekezdésével összhangban kifoghassa a kvótáit;

(2) mivel Spanyolország kérte a Bizottságtól a hajói számára biztosított legnagyobb éves halászati erőkifejtés kiigazítását a tengerfenéken élő fajokra vonatkozó halászat esetében a rögzített felszerelésekkel végzett halászati erőkifejtésnek a vontatott felszereléssel végzett halászathoz történő részleges áthelyezésével abból a célból, hogy a spanyol lobogó alatt hajózó hajók teljes mértékben kihasználhassák a közösségi rendelkezések szerint évente szétosztott kvótákat;

(3) mivel a halászati erőkifejtés áthelyezése egy egyszerű kiigazítást jelent, amely nem módosítja a jelenlegi mérleget, és lehetővé teszi az eredetileg szétosztott erőkifejtések szintjeinek a flotta jelenlegi helyzetéhez történő hozzáigazítását, valamint a halászati tevékenység változatosabbá tételét más tengerfenéken élő fajok bevonásával;

(4) mivel ez a rendelet haladéktalanul hatályba lép, lehetővé téve, hogy Spanyolország jobban kihasználja a kvótáit;

(5) mivel az e rendeletben előírt rendelkezések összhangban vannak a Halászati és Akvakultúraágazati Irányítóbizottság véleményével,

ELFOGADTA EZT A RENDELETET:

1. cikk

A Spanyol Királyságnak a 2027/95/EK rendelet mellékletében említett, a vontatott és rögzített felszereléssel halászott tengerfenéken élő fajokra vonatkozó legnagyobb éves halászati erőkifejtése az e rendelet mellékletében meghatározottak szerint módosul.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 22-én.

a Bizottság részéről

Franz Fischler

a Bizottság tagja

[1] HL L 18., 1999.1.23., 3. o.

[2] HL L 199., 1995.8.24., 1. o.

[3] HL L 71., 1995.3.31., 5. o.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------
A Tanács 191/2000/EK rendelete

(2000. január 24.)

a komló piacának közös szervezéséről szóló 1696/71/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 36. és 37. cikkére,

tekintettel a Bizottság javaslatára,

tekintettel az Európai Parlament véleményére [1],

mivel:

(1) A komlótermelő tagállamokban már nem érvényes a termelői csoportok felállítására irányuló támogatási rendszer, kivéve Ausztriát, amelyet 1994-es csatlakozási okmánya feljogosít arra, hogy 1999. december 31-ig alkalmazza ezt a rendszert; ezért az átláthatóság kedvéért az 1696/71/EGK rendelet [2] 8. és 10. cikke, valamint 17. cikkének (2) bekezdése 2000. január 1-jétől hatályát veszti.

(2) A Tanács hektáronként és évenként 480 EUR összegű átalánytámogatást állapított meg a termelők számára az 1996. évi betakarítástól kezdődő ötéves időszakra a 2000. évi betakarítással bezárólag; ezért a Bizottságnak már nem szükséges minden évben jelentést benyújtania a Tanács részére a komló termeléséről és forgalmazásáról, mert az 1696/71/EGK rendelet 18. cikke rendelkezik egy összefoglaló jelentés benyújtásáról az ötéves időszak lejárta után, amikor a Tanácsnak döntenie kell a 2001. évi betakarítástól kezdődő időszakra nyújtandó támogatásról; az említett rendelet 11. cikkét ezért el kell hagyni, a 12. cikket pedig ezen elhagyás figyelembevételével módosítani kell,

ELFOGADTA EZT A RENDELETET:

1. cikk

Az 1696/71/EGK rendelet a következőképpen módosul:

1. A 8., 10. és 11. cikket, valamint a 17. cikk (2) bekezdését el kell hagyni;

2. A 12. cikk (6) bekezdése helyébe a következő rendelkezés lép:

"(6) Ahol a piaci helyzet azt mutatja, hogy fennáll annak a veszélye, hogy strukturális felesleg vagy a Közösség komlópiacának kínálati szerkezetében zavar keletkezik, a Tanács a Bizottság javaslatára, a Szerződés 37. cikkének (2) bekezdésében megállapított eljárásnak megfelelően a következők szerint módosíthatja az (5) bekezdésben meghatározott támogatás összegét:

a) az adott évben bejegyzett komlótermő területnek csak egy részére nyújt támogatást, ahol pedig szükséges, módosítja a támogatás mértékét; vagy

b) a termelés első vagy második évében lévő komlótermő területeket támogatásra nem jogosultnak nyilvánítja."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 2000. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. január 24-én.

a Tanács részéről

az elnök

L. Capoulas Santos

[1] 1999. december 17-i vélemény (a Hivatalos Lapban még nem tették közzé).

[2] HL L 175., 1971.8.4., 1. o. A legutóbb az 1257/99/EK rendelettel (HL L 160., 1999.6.26., 80. o.) módosított rendelet.

--------------------------------------------------
A Bizottság 354/2000/EK rendelete

(2000. február 16.)

egyes hulladékfajtáknak Kínába történő szállítására alkalmazandó ellenőrzési eljárások vonatkozásában az 1547/1999/EK rendelet módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1999/816/EK bizottsági határozattal [1] módosított, az Európai Közösségen belül, az oda irányuló és az onnan kifelé történő hulladékszállítás felügyeletéről és ellenőrzéséről szóló, 1993. február 1-jei 259/93/EKG tanácsi rendeletre [2], és különösen annak 17. cikke (3) bekezdésére,

mivel:

(1) 1999. december 7-én Kína hivatalosan kérte a 259/93/EGK tanácsi rendelet II. mellékletében felsorolt bizonyos hulladékok ellenőrzési eljárások alkalmazása nélkül való behozatalának engedélyezését az ugyanennek a rendeletnek a IV. mellékletében felsorolt hulladékokra alkalmazandó ellenőrzési eljárás alkalmazása helyett.

(2) A 259/93/EGK rendelet 17. cikke (3) bekezdésének megfelelően a hivatalos kérésről 1999. december 13-án értesítették a legutóbb a 96/350/EK bizottsági határozattal [3] módosított, a hulladékokról szóló, 1975. július 15-i 75/442/EGK tanácsi irányelv [4] 18. cikkével létrehozott bizottságot.

(3) Kína új álláspontjának figyelembevétele érdekében, a 334/2000/EK rendelettel [5] módosított, az egyes hulladékfajtáknak a C(92)39 végleges OECD-határozat hatálya alá nem tartozó o. meghatározott országokba történő szállítására alkalmazandó, a 259/93/EGK tanácsi rendelet szerinti ellenőrzési eljárások meghatározásáról szóló, 1999. július 12-i 1547/1999/EK bizottsági rendeletet [6] módosítani szükséges,

ELFOGADTA EZT A RENDELETET:

1. cikk

Az 1547/1999/EK rendelet D. mellékletének "KÍNA" fejezete a következő típusú hulladékok hozzáadásával egészül ki:

1. Valamennyi hulladékfajta a GH szakaszban (szilárd műanyag hulladékok).

2. A GJ szakaszban (textilhulladékok):

GJ 110 | 5505 | Mesterségesen előállított szálak hulladékai (beleértve a kócot, a fonalhulladékot és farkasolási hulladékot |

GJ 111 | 550510 | szintetikus szálak |

GJ 112 | 550520 | műszálak |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. február 16-án.

a Bizottság részéről

Pascal Lamy

a Bizottság tagja

[1] HL L 316., 1999.12.10., 45. o

[2] HL L 30., 1993.2.6., 1. o.

[3] HL L 135., 1996.6.6., 32. o.

[4] HL L 194., 1975.7.25., 39. o.

[5] HL L 41., 2000.2.15., 8. o.

[6] HL L 185., 1999.7.17., 1. o.

--------------------------------------------------
A Bizottság 549/2000/EK rendelete

(2000. március 14.)

a rizsintervenciós központok meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2072/98/EK rendelettel [1] módosított, a rizs piacának közös szervezéséről szóló, 1995. december 22-i 3072/95/EGK tanácsi rendeletre [2] és különösen annak 8. cikke a) pontjára,

mivel:

(1) A 2047/84/EGK bizottsági rendelet [3] meghatározza a Vercellin kívüli rizsintervenciós központokat. A rendeletet számos alkalommal, legutóbb a 695/98/EK rendelettel [4] módosították. Az átláthatóság érdekében ezt teljes egészében új rendelettel kell felváltani.

(2) Az érintett tagállamokkal folytatott tárgyalásokat követően a spanyolországi és a görögországi intervenciós központok listáját módosítani kell.

(3) Az említett intézkedések az intervenciós rendelkezések alkalmazási időszakának kezdetén lépnek hatályba.

(4) Az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 3072/95/EK rendelet 3. cikkének (3) bekezdésében említett intervenciós központok a mellékletben szerepelnek.

2. cikk

A 2047/84/EGK rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 2000. április 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. március 14-én.

a Bizottság részéről

Franz Fischler

a Bizottság tagja

[1] HL L 265., 1998.9.30., 4. o.

[2] HL L 329., 1995.12.30., 18. o.

[3] HL L 190., 1984.7.18., 5. o.

[4] HL L 96., 1998.3.28., 20. o.

--------------------------------------------------

MELLÉKLET

1. SPANYOLORSZÁG

Régió | Intervenciós központ |

Aragónia | Ejea de los Caballeros Grañén |

Katalónia | Aldea-Tortosa |

Valencia | Albal-Silla Sueca Cullera |

Murcia | Calasparra |

Extremadura | Don Benito Montijo Madrigalejo |

Andalúzia | Coria del Rio Las Cabezas de San Juan La Puebla del Rio Los Palacios Vejer de la Frontera |

Navarra | Tudela |

2. FRANCIAORSZÁG

Megye | Intervenciós központ |

Bouches-du-Rhône | Arles Port-du-Saint-Louis-du-Rhône |

Gard | Beaucaire Saint-Gilles |

Guyana | Mana (Saint-Laurent-du-Ma- roni) |

3. GÖRÖGORSZÁG

Régió | Intervenciós központ |

Közép-Görögország | Vólosz Lamía Meszolóngi Elaszóna |

Makedónia | Szkotusza Drimosz Plati Provatasz Pírgosz Szaloniki Széresz Jianitszá |

Peloponnészosz | Meszíni |

4. OLASZORSZÁG

Régió | Intervenciós központ |

Piemonte | Vercelli Novara Cuneo Torino Alessandria Biella |

Veneto | Rovigo |

Lombardia | Pavia Mantova Milánó Lodi |

Emilia-Romagna | Piacenza Parma Ferrara Bologna Ravenna Reggio Emilia |

Szardínia | Oristano Cagliari |

5. PORTUGÁLIA

Régió | Intervenciós központ |

Beira Litoral | Granja do Ulmeiro Soure Lourinhã |

Ribatejo | Coruche Mora Avis Ponte de Sor Azambuja |

Alentejo | Grândola Pegões Ferreira do Alentejo |

--------------------------------------------------
A Tanács 813/2000/EK rendelete

(2000. április 17.)

a 2081/92/EGK rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK bizottsági rendelet mellékletének kiegészítéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a Bizottság javaslatára,

tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [1] és különösen annak 17. cikke (2) bekezdésére,

mivel:

(1) A 2081/92/EGK rendelet 17. cikke szerint a tagállamok által közölt egyes nevekre vonatkozóan kiegészítő adatokat igényeltek annak érdekében, hogy megbizonyosodjanak arról, hogy azok megfelelnek-e az említett rendelet 2. és 4. cikkének; mivel ezek a kiegészítő adatok igazolják, hogy a nevek megfelelnek az említett cikkeknek; mivel ebből kifolyólag ezeket be kell jegyezni és ezekkel az 1107/96/EK bizottsági rendelet [2] mellékletét ki kell egészíteni.

(2) A 2081/92/EGK rendelet 15. cikkében előírt bizottság véleményével nem támogatja a javaslatot,

ELFOGADTA EZT A RENDELETET:

1. cikk

Az 1107/96/EK bizottsági rendelet melléklete az e rendelet mellékletében szereplő nevekkel egészül ki.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2000. április 17-én.

a Tanács részéről

az elnök

L. Capoulas Santos

[1] HL L 208., 1992.7.24., 1. o. A legutóbb az 1068/97/EK bizottsági rendelettel (HL L 156., 1997.6.13., 10. o.) módosított rendelet.

[2] HL L 148., 1996.6.21., 1. o. A legutóbb az 1070/1999/EK rendelettel (HL L 130., 1999.5.26., 18. o.) módosított rendelet.

--------------------------------------------------

MELLÉKLET

"A SZERZŐDÉS I. MELLÉKLETÉBEN FELSOROLT EGYÉB TERMÉKEK

Ecet (borecet kivételével)

OLASZORSZÁG

- Aceto balsamico tradizionale di Modena (VFÁ)

- Aceto balsamico tradizionale di Reggio Emilia (VFÁ)"

--------------------------------------------------
A Bizottság 1338/2000/EK rendelete

(2000. június 26.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Franciaország a 2081/92/EGK rendelet 5. cikkével összhangban továbbította a Bizottságnak egy név földrajzi árujelzőként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapításra került, hogy a kérelem megfelel a rendeletben foglalt valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő névre vonatkozóan, annak az Európai Közösségek Hivatalos Lapjában való kihirdetését követően [3], az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezt a nevet be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal az földrajzi jelzésként a Közösség egész területén oltalmat élvez.

(5) E rendelet melléklete kiegészíti a legutóbb az 1187/2000/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő névvel egészül ki, és azt be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. június 26-án.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL C 274., 1999.9.28., 5. o.

[4] HL L 133., 2000.6.6., 19. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Hús és ehető belsőségek, húskészítmények

FRANCIAORSZÁG

Canard à foie gras du Sud-Ouest (Chalosse, Gascogne, Gers, Landes, Périgord, Quercy) (VFÁ)

--------------------------------------------------